Gunnar Helsengreen

Gunnar Frederik Albert Helsengreen (26. januar 1880 i Århus – 14. oktober 1939 i København) var en dansk skuespiller og filminstruktør.

Han debuterede ved sin fars teaterselskab, som han turnerede i Danmark med. I 1904 blev han engageret på Frederiksberg Teater. Og senere Aarhus Teater (1908-1912), Det Ny Teater (1912-1914) og Casino (1914-1920). I 1920-1921 var han tilbage i faderens teaterselskab, hvor han optrådte sammen med sin kone. Fra 1923 til 1937 var han engageret på forskellige provinsteatre samt Casino og Det ny Teater. Han optrådte bogstaveligt talt helt til sin død, hvor han faldt om på Odense Folketeater ramt af et hjerteslag.

Han filmdebuterede i 1909 hos Fotorama i Århus og var allerede næste år med til at skrive manuskript til og instruere stumfilm for selskabet. Fra 1913 var han også engageret af andre danske filmselskaber, Nordisk Film og Kinografen i København samt Dansk filmfabrik i Århus. Han medvirkede desuden i en enkelt tonefilm i (1938).

Begravet på Hellerup Kirkegård.

Filmografi

Som skuespiller 
 1909 – Den lille Hornblæser (som Jens Daglykke; instruktør Eduard Schnedler-Sørensen)
 1910 – I Bondefangerkløer (som "Den blaa Dreng"; instruktør Johannes Pedersen)
 1910 – Den hvide Slavehandel (som slavehandler; instruktør Alfred Cohn)
 1910 – Holger Danske (som Holger Danske; instruktør Eduard Schnedler-Sørensen)
 1911 – Mormonbyens Blomst (som John, den Ældstes søn; ukendt instruktør)
 1911 – Den sorte Drøm (som A. Hirsch, juvelér; instruktør Urban Gad)
 1911 – Dommeren (som Joumard, forbryderen; ukendt instruktør)
 1911 – Under Vesterbros Glødelamper (som diamanttyven; instruktør Ernst Munkeboe)
 1912 – Pro forma (som Halfdan Strange; ukendt instruktør)
 1912 – Menneskejægere (som "Kloen", Røde Grethes kæreste; ukendt instruktør)
 1913 – Karnevallets Hemmelighed (som En detektiv; instruktør Leo Tscherning)
 1913 – Bøffen og Bananen (ukendt instruktør)
 1913 – Fæstningsspioner (som Brunoff, spion; ukendt instruktør)
 1913 – Haanden, der griber (ukendt instruktør)
 1914 – Letsind (ukendt instruktør)
 1915 – Sexton Blake (som Juvelér Bernstein; egen instruktion)
 1915 – Zirli (som Hans Just, skovfoged hos greven; ukendt instruktør)
 1915 – Skildpadden (som Hubert, stud. jur., Sir James' nevø; instruktør Laurids Skands)
 1915 – Lidenskabens Magt (som Greve von Prytz; ukendt instruktør)
 1915 – Fattig og rig (som Mr. Leight; ukendt instruktør)
 1915 – Slør-Danserinden (instruktør Cesare Lupo)
 1918 – Retten sejrer (som William Davis; instruktør Holger-Madsen)
 1938 – Champagnegaloppen (som Pingel, cafévært; instruktør George Schnéevoigt)

Som instruktør 
 1910 – Elverhøj
 1910 – Ambrosius
 1910 – Ansigtstyven
 1910 – Greven af Luxemburg
 1910 – Valdemar Sejr
 1911 – En hjemløs Fugl
 1911 – Venus
 1911 – En Helt fra 64
 1914 – I Dødens Brudeslør
 1914 – Proletargeniet
 1915 – Sexton Blake
 1915 – Menneskeskæbner
 1915 – Elskovs Tornevej

Som manuskriptforfatter 
 1910 – Valdemar Sejr (egen instruktion)
 1910 – Kapergasten (ukendt instruktør)

Eksterne henvisninger 
 
 
 Gunnar Helsengreen på Dansk Film og Teater 

Teaterskuespillere fra Danmark
Stumfilmskuespillere fra Danmark
Filmskuespillere fra Danmark
Filminstruktører fra Danmark
Manuskriptforfattere fra Danmark
Dansksprogede forfattere fra Danmark